Súhrnná správa o ukončení procesu schvaľovania operačných programov 
Slovenskej republiky na roky 2007 – 2013

Sumarizačná tabuľka operačných programov podľa možnosti financovania z ERDF resp. KF.

Operačný program

Financovanie z fondu

Príspevok ES na operačný program

Dátum schválenia OP

Dátum
monitorova-
cieho výboru

Vyhlásenie výzvy

Odsúhlasenie:Interný manuál - IM 
:Programový manuál – PM 
                    :Príručka - P

Doprava

Spolu

ERDF
KF
ERDF+KF

877.409.097 €
2.329.495.498 €
3.206.904.595 €

13. 09. 2007

22.01.2008

nevyhlasujú sa

IM
PM 
P

01.12.2007
12.10.2007
01.12.2007

Informatizácia spoločnosti

ERDF

993.095.405 €

17. 09. 2007

21.01.2008

harmonogram
do 15.02.2008

IM
PM 
P

sú v etape schvaľovania

Technická pomoc

ERDF

97.601.421 €

24. 09. 2007

17.12..2007

nevyhlasujú sa

IM
PM 
P

sú v etape schvaľovania

Regionálny OP

ERDF

1.445.000.000 €

24. 09. 2007

05.12.2007

prvá výzva vyhlásená od 21.01.2008

IM
PM 
P

sú v etape schvaľovania

Zamestnanosť a sociálna inklúzia

ESF

881.801.578 €

26. 10. 2007

28.11.2008

21.12.2008 boli vyhlásené 2 výzvy

IM
PM 
P

schválený 30.1.2008
metódou per rollam
schválená ku dňu vyhlásenia

Vzdelávanie

ESF

617.801.578 €

07. 11. 2007

14.11.2008

harmonogram je v Tabuľke č. 7 Prílohy

IM
PM 
P

je v etape schvaľovania
schválený na MV
v etape schvaľovania

Životné prostredie

Spolu

ERDF
KF
ERDF+KF

230.756.935 €
1.569.243.065 €
1.800.000.000 €

08. 11. 2007

19.12.2007

je vyhlásených 
5 výziev od 18.01.2008

IM
PM 
P

schválený 17.01.2008
schválený 19.12.2007
schválená 17.01.2008

Zdravotníctvo

ERDF

250.000.000 €

08. 11. 2007

28.01.2008

spracúva sa

IM
PM 
P

schválený 15.10.2007
schválený na MV
je v etape schvaľovania

Výskum a vývoj

ERDF

1.209.415.373 €

28. 11. 2007

28.01.2008

harmonogram je v Tabuľke č. 11 Prílohy

IM
PM 
P

je v etape schvaľovania
schválený na MV
daná na MVRR SR 28.01.2008

Konkurencieschopnosť a hospodársky rast

ERDF

772.000.000 €

28. 11. 2007

21.01.2008

spracúva sa

IM
PM 
P

je v etape schvaľovania
schválený MV s pripomienkami
je v etape schvaľovania

Bratislavský kraj

ERDF

87.000.000 €

03. 12. 2007

bude sa konať 21.02.2008

marec 2008

IM
PM 
P

je v etape schvaľovania
je v etape schvaľovania
je v etape schvaľovania

Spolu | ERDF+ESF+KF | 11.360.619.950 € | | | |

Cieľom predkladaného materiálu je podať chronologickú informáciu vláde SR o procese schvaľovania všetkých operačných programov. 
Dokumenty podmieňujúce čerpanie finančnej pomoci Európskej únie vo výške 11 588 mil. € na roky 2007 – 2013 boli nasledovné:

Národný strategický referenčný rámec Slovenskej republiky na roky 2007 – 2013 (ďalej len „NSRR“)

Podmieňujúcim faktorom pre začatie spracovávania operačných programov (ďalej len „OP“) bolo úspešné ukončenie procesu prípravy a schvaľovania NSRR, keď  Komisia európskych spoločenstiev stanovila v článku 1 Rozhodnutia CCI 2007 SK 16 UNS 001 
zo dňa 17. 08. 2007, že NSRR „je prijateľný“ a súhlasila s 11 operačnými programami.

A.	Operačný program Doprava  na roky 2007 – 2013 (ďalej len „OP D“) - Riadiacim orgánom (ďalej len „RO“) je Ministerstvo dopravy, pôšt a telekomunikácií Slovenskej republiky (ďalej len MDPT SR“) 

I.	Údaje o OP
a)	Číselné označenie OP D: CCI 2007 SK 16 1 PO 004
b)	OP D bol schválený na úrovni EK dňa 13. 9. 2007 (Rozhodnutie EK K(2007) 4299).
c)	Globálnym cieľom OP D je podpora trvalo udržateľnej mobility prostredníctvom rozvoja dopravnej infraštruktúry a rozvoja verejnej osobnej dopravy.
d)	Špecifické ciele
	1 – Modernizácia a rozvoj železničnej infraštruktúry
	2 – Modernizácia a rozvoj cestnej infraštruktúry
	3 – Modernizácia a rozvoj infraštruktúry intermodálnej prepravy
	4 – Rozvoj verejnej osobnej dopravy
e)	Prioritné osi
1 – Železničná infraštruktúra
2 – Cestná infraštruktúra (TEN-T)
3 – Infraštruktúra intermodálnej prepravy
4 – Infraštruktúra integrovaných dopravných systémov
5 – Cestná infraštruktúra (rýchlostné cesty a cesty I. triedy)
6 – Železničná verejná osobná doprava
7 – Technická pomoc
f)	Finančný plán je uvedený v Tabuľke č.1 Prílohy.

II.	Míľniky v procese vypracovávania operačného programu
a)	Interný manuál procedúr na úrovni riadenia štrukturálnych fondov a Kohézneho fondu MDPT SR (verzia 1.0) bol vydaný Smernicou ministra DPT SR č. 37/2007 a je v platnosti od 1. 12. 2007. MDPT SR. V súčasnosti sa upravuje interný manuál podľa pripomienok, ktoré vyplynuli z aktualizácie Systému riadenia štrukturálnych fondov a Kohézneho fondu pre programové obdobie 2007 – 2013 vo verzii 2.0 (ďalej len „Systém riadenia ŠF a KF“). Pri tejto príležitosti budú do Interného manuálu súčasne zapracované aj zmeny, vyplývajúce z auditu KPMG Slovensko.
b)		Programový manuál bol predložený ministrovi výstavby a regionálneho rozvoja dňa 12. 10. 2007. RO pre OP D v súčasnosti zabezpečuje úpravu programového manuálu v zmysle záverov, ktoré vyplynuli z I. zasadnutia Monitorovacieho výboru pre OP D.
c)	Príručka pre žiadateľa o poskytnutie nenávratného finančného príspevku v rámci 
OP D bola vydaná Smernicou ministra DPT SR č. 36/2007 a nadobudla platnosť dňa 1. 12. 2007.

III.	Monitorovací výbor
Prvé zasadnutie Monitorovacieho výboru pre OP D sa konalo v Bratislave dňa 22. 1. 2008. Monitorovací výbor na zasadnutí schválil Štatút a s pripomienkami Rokovací poriadok a Kritéria pre výber projektov OP D. RO pre OP D v zmysle záverov monitorovacieho výboru upravil predmetné materiály.

IV.	Výzvy
Vzhľadom na špecifické postavenie rezortu vo vzťahu k podporovaným aktivitám OPD boli vopred stanovení prijímatelia. V oblasti výstavby a modernizácie dopravnej infraštruktúry sú prijímateľmi jej správcovia a v oblasti modernizácie mobilného parku pre osobnú železničnú dopravu to bude jediný operátor železničnej osobnej dopravy. RO pre OP D nebude pri implementácii operačného programu vyhlasovať výzvy na predkladanie projektov, ale bude postupovať podľa vopred definovaného a schváleného Zásobníka projektov. Jednotlivé projekty budú realizované prijímateľmi.

B.	Operačný program Informatizácia spoločnosti (ďalej len „OP IS“) - Riadiacim orgánom (ďalej len „RO“) je Úrad vlády Slovenskej republiky (ďalej len „ÚV SR“)

I.	Údaje o OP
a)	Číselné označenie : CCI 2007 SK 161 PO 001
b)	OP IS bol schválený na úrovni EK dňa 17. 09. 2007.
c)	Globálnym cieľom je vytvorenie inkluzívnej informačnej spoločnosti ako prostriedku na rozvoj vysoko výkonnej vedomostnej ekonomiky.
d)	Špecifické ciele
	1 – Efektívna verejná správa
2 - Skvalitnenie systémov získavania, spracovania, ochrany a využitia poznatkov 
a digitálneho obsahu, modernizácia a dobudovanie infraštruktúry pamäťových 
a fondových inštitúcií na národnej úrovni
	3 – Vysoká penetrácia širokopásmového internetu
	4 – Vysoká efektívnosť a účinnosť intervencií OPIS
e)	Prioritné osi
1 – Elektronizácia verejnej správy a rozvoj elektronických služieb
2 – Rozvoj pamäťových a fondových inštitúcií a obnova ich národnej infraštruktúry
3 – Zvýšenie prístupnosti k širokopásmovému internetu
4 – Technická pomoc
f)	Finančný plán je uvedený v tabuľke č. 2 Prílohy.

II.	Míľniky v procese vypracovávania operačného programu
a)	Interné manuály procedúr RO, SORO a platobnej jednotky sú spracované, v súčasnosti sa zapracovávajú zistenia z 3. fázy systémového auditu KPMG.
b)		Programový manuál bol odovzdaný ministrovi výstavby SR v zmysle uznesenia vlády SR č. 407/2007. V súčasnosti sa dopracováva na základe pripomienok 
zo zasadnutia Monitorovacieho  výboru pre vedomostnú ekonomiku. Dokument bude dopracovaný v zmysle výsledkov štúdií uskutočniteľnosti, ktoré budú k dispozícii v priebehu r. 2008.
c)	Príručka pre žiadateľa o poskytnutie nenávratného finančného príspevku 
sa v súčasnosti dopracováva na základe pripomienok zo zasadnutia Monitorovacieho výboru pre Vedomostnú ekonomiku, kde boli kritéria schválené.

III.	Monitorovací výbor
Na základe uznesenia vlády SR č. 678/2007 bol zriadený Monitorovací výbor pre Vedomostnú ekonomiku (ďalej len „MV VE“). MV VE je spoločný monitorovací výbor pre Operačný program Informatizácia spoločnosti (OP IS), Operačný program Konkurencieschopnosť a hospodársky rast (OP KaHR) a Operačný program Výskum 
a vývoj (OP VaV), ktorý bol zriadený po dohode s Európskou komisiou s cieľom zabezpečiť efektívnu koordináciu príspevkov zo štrukturálnych fondov a Kohézneho fondu v oblasti vedomostnej ekonomiky v programovom období 2007-2013. Prvé riadne zasadnutie MV VE sa uskutočnilo dňa 21. januára 2008. MV VE vzal na vedomie programové manuály a schválil hodnotiace kritéria pre predmetné operačné programy.

IV.	Výzvy
Harmonogram výziev na rok 2008 pre OP IS bude vypracovaný a v súlade s uznesením vlády SR č. 45/2008 predložený ministrovi výstavby a regionálneho rozvoja v termíne 
15. 2. 2008.

C.	Operačný program Technická pomoc (ďalej len „OP TP“) - Riadiacim orgánom je Ministerstvo výstavby a regionálneho rozvoja Slovenskej republiky (ďalej len „MVRR SR“)

I.	Údaje o OP
a)	Číselné označenie: 2007SK161PO007
b)	OP TP bol schválený na úrovni EK dňa 24. 9. 2007.
c)	Globálnym cieľom tohto operačného programu je zabezpečiť efektívne, účinné 
a správne riadenie, implementáciu, finančné riadenie, kontrolu a audit štrukturálnych fondov a Kohézneho fondu v rokoch 2007 – 2013.
d)	Prioritné osi
1 - 	Príprava, riadenie, monitorovanie, hodnotenie, informovanie a posilňovanie
administratívnych kapacít v týchto oblastiach
2 - 	Finančné riadenie, kontrola, audit a posilňovanie administratívnych kapacít 
e)	Finančný plán je uvedený v Tabuľke č.3 Prílohy.

II.	Míľniky v procese vypracovávania operačného programu:
a)	Interný manuál procedúr je v štádiu schválenia. Bol postúpený na podpis ministrovi výstavby a regionálneho rozvoja. 
b)	Programový manuál bol vzatý na vedomie MV OP TP dňa 17. 12. 2007.
c)	Príručka pre žiadateľa je v štádiu finalizácie. Predpokladaný termín jej schválenia GR sekcie stratégie rozvoja regiónov je do 15. 2. 2008.

III.	Monitorovací výbor
a)	MV sa konal dňa 17. 12. 2007.
b)	Na MV OP TP bol schválený štatút a rokovací poriadok MV OP TP 
a programový manuál bol vzatý na vedomie.

IV.	Výzvy v rámci OP TP sa nevyhlasujú.

D.	Regionálny operačný program (ďalej len „ROP“) – Riadiacim orgánom je 
MVRR SR

I.	Údaje o OP
a)	Číselné označenie: CCI 2007 SK 16 1 PO 003
b)	ROP bol schválený dňa 24. septembra 2007.
c)	Globálnym cieľom ROP je zvýšenie dostupnosti a kvality občianskej infraštruktúry 
a vybavenosti v regiónoch.
d)	Špecifické ciele
1 – Zvýšenie úrovne poskytovaných služieb v oblasti vzdelávania
2 – Zvýšenie rozsahu a úrovne poskytovaných služieb v sociálnej oblasti
3 – Posilnenie kultúrneho potenciálu regiónov a rozvoja cestovného ruchu
4 – Posilnenie konkurencieschopnosti sídiel a zvýšenie kvality a bezpečnosti verejných priestranstiev
5 – Zvýšenie úrovne dopravnej obslužnosti regiónov
6 – Zefektívnené riadenie a implementácia ROP  
e)	Prioritné osi
	1 - Infraštruktúra vzdelávania
	2 - Infraštruktúra sociálnych služieb, sociálnoprávnej ochrany a sociálnej kurately                       
3 - Posilnenie kultúrneho potenciálu regiónov a infraštruktúra cestovného ruchu                      
	4 - Regenerácia sídiel
	5 - Regionálne komunikácie zabezpečujúce dopravnú obslužnosť regiónov	                     
	6 - Technická pomoc
f)	Finančný plán je uvedený v Tabuľke č. 4 Prílohy.

II.	Míľniky v procese vypracovávania OP
a)	Interný manuál procedúr (ďalej len „IMP“) v nadväznosti na vydanie Systému riadenia ŠF a KF sa v súčasnosti aktualizuje.
b)	Programový manuál bol predložený ministrovi výstavby a regionálneho rozvoja SR dňa 24. 10. 2007. Predmetom dopracovania a skompletizovania Programového manuálu ROP budú hodnotiace kritériá pre opatrenia 2.1, 3.1, 3.2, 4.1 a 5.1 ROP, ktoré budú predmetom schvaľovania na zasadnutiach MV v termíne do 24. 3. 2008. 
c)	Príručka pre žiadateľa v rámci ROP bola predložená ministrovi výstavby a regionálneho rozvoja SR dňa 23. 11. 2007.

III.	Monitorovací výbor
Prvé a ustanovujúce zasadnutie MV pre ROP sa konalo dňa 5. 12. 2007 v Bratislave, 
na ktorom boli schválené Štatút a rokovací poriadok MV ROP, Hodnotiace a výberové kritériá pre opatrenia 1.1 ROP, opatrenie 4.2 ROP a opatrenie 6.1 ROP ako i Sústava indikátorov horizontálnych priorít pre ROP.
Vzhľadom na objem zostávajúcich úloh patriacich do kompetencie monitorovacieho výboru sa predpokladá v roku 2008 vyššia periodicita zasadnutí Monitorovacieho výboru 
pre ROP ako raz ročne, najbližšie predpokladané zasadnutie sa uskutoční v priebehu mesiaca február 2008, najneskôr v termíne do 24. 3. 2008.

IV.	Výzvy
Riadiaci orgán pre ROP vypracoval Harmonogram výziev pre opatrenia ROP na rok 2008. 
Priebežná výzva v rámci opatrenia 1.1 - Infraštruktúra vzdelávania bola vyhlásená 
21. januára 2008. Výzva v rámci opatrenia 4.2 - Infraštruktúra nekomerčných záchranných služieb by mala byť vyhlásená v prvom marcovom týždni 2008. Výzva v rámci opatrenia 2.1 - Infraštruktúra soc. služieb, sociálnoprávnej ochrany a soc. kurately by mala byť vyhlásená v prvom aprílovom týždni 2008, podobne aj výzva v rámci opatrenia 5.1 -Regionálne komunikácie zabezpečujúce dopravnú obslužnosť regiónu. Výzva v rámci opatrenia 3.1 - Posilnenie kultúrneho potenciálu regiónov je naplánovaná na prvý májový týždeň 2008. V rámci všetkých opatrení ROP budú vyhlasované priebežné výzvy, spravidla v trvaní jedného roka. Počas priebežnej výzvy bude realizovaných viacero hodnotiacich kôl, ktoré budú limitované maximálnym počtom žiadostí o NFP stanoveným pre jedno hodnotiace kolo podľa kapacitných možností Riadiaceho orgánu pre ROP, resp. SO/RO pre ROP. Predkladanie žiadostí o NFP bude realizované žiadateľom osobne vo vopred dohodnutom termíne (dátum a čas) v sídle Riadiaceho orgánu pre ROP, resp. SO/RO pre ROP. Žiadosť o NFP môže byť výberovou komisiou zaradená do tzv. databázy projektov, 
a to maximálne po dobu trvania priebežnej výzvy (t.j. spravidla na jeden rok).
Výzvy v rámci opatrení 4.1 - Regenerácia sídiel a 3.2 - Podpora a rozvoj infraštruktúry cestovného ruchu sú naplánované na prelome mája a júna 2008. Výzva v rámci opatrenia 6.1 - Technická pomoc bude vyhlásená na prelome januára a februára 2008.

E.	Operačný program Zamestnanosť a sociálna inklúzia - (ďalej len „OP ZaSI“) - Riadiacim orgánom je Ministerstvo práce, sociálnych vecí a rodiny Slovenskej republiky (ďalej len „MPSVR SR“)

I.	Údaje o OP
a)	Číselné označenie: CCI 2007SK05UPO002
b)	OP ZaSI bol schválený dňa 26. 10. 2007.
c)	Globálnym cieľom tohto operačného programu je zabezpečiť rast zamestnanosti, sociálnej inklúzie (začleňovania) a budovanie kapacít.
d)	Špecifické ciele
1 – Zvyšovanie zamestnanosti a adaptability a znižovanie nezamestnanosti
2 – Posilnenie integrácie osôb ohrozených sociálnym vylúčením alebo sociálne
vylúčených a podpora zosúladenia rodinného a pracovného života
3 – Zvyšovanie kvality ľudských zdrojov a ich riadenia v oblasti verejnej politiky
e)	Prioritné osi
1 - Podpora rastu zamestnanosti
	2 - Podpora sociálnej inklúzie
	3 - Podpora rastu zamestnanosti a sociálnej inklúzie v BSK
	4 - Budovanie kapacít a zlepšenie kvality verejnej správy
	5 - Technická pomoc
f)	Finančný plán je uvedený v Tabuľke č. 5 Prílohy.

II.	Míľniky v procese vypracovávania OP
a)	Interný manuál Fondu sociálneho rozvoja ako SORO pod RO ZaSI je platný a účinný od 31. 1. 2007. Interný manuál procedúr Sociálnej implementačnej agentúry nadobudol platnosť a účinnosť dňa 30. januára 2007. 
b)	Programový manuál prostredníctvom formy „per rollam“ bol postúpený 
na spripomienkovanie a následne schválený.
c)	Príručka pre žiadateľa v súvislosti s prípravou výzvy na predkladanie žiadostí o poskytnutie NFP pre opatrenie 4.1, aktivita 3 bola dňa 23. 1. 2008 zaslaná na sekciu riadenia Európskeho sociálneho fondu (ďalej len „ESF“) na schválenie. Príručka pre žiadateľa opatrenia 1.2 – podpora začínajúcich podnikateľov (spoločná schéma de minimis s Ministerstvom hospodárstva SR) bola vypracovaná ako súčasť dokumentácie k výzve. 

III.	Monitorovací výbor pre operačný program ZaSI sa konal 28. novembra 2007, 
na ktorom bol schválený Štatút a s pripomienkami Rokovací poriadok a Hodnotiace a výberové kritéria.

IV.	Výzvy
Sekcia riadenia ESF vypracovala časový harmonogram výziev na rok 2008. Harmonogram výziev za Sociálnu implementačnú agentúru obsahuje údaje týkajúce plánovaných výziev 
za OP ZaSI, vrátane výziev medzirezortnej spolupráce s MH SR.
Fond sociálneho rozvoja zverejnil dňa 21. 12. 2007 dve výzvy v rámci OP ZaSI. Výzvy 
sú v rámci OP ZaSI prioritnej osi č. 2 „Podpora sociálnej inklúzie“ opatrenia č. 2.1 zamerané na podporu sociálnej inklúzie osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom 
na marginalizované rómske komunity.

F.	Operačný program Vzdelávanie (ďalej len „OP V“) - Riadiacim orgánom 
je Ministerstvo Školstva Slovenskej republiky (ďalej len „MŠ SR“)

I.	Údaje o OP
a)	Číselné označenie: CCI 2007SK05UPO001
b)	OP V bol schválený dňa 7. novembra 2007.
c)	Globálnym cieľom tohto operačného programu je zabezpečiť dlhodobú konkurencieschopnosť SR prostredníctvom prispôsobenia vzdelávacieho systému potrebám vedomostnej spoločnosti.
d)		Špecifické ciele
1 - 	Uskutočniť obsahovú prestavbu vzdelávania na ZŠ a SŠ a s využitím inovovaných foriem a metód výučby pripraviť absolventa pre aktuálne a perspektívne potreby vedomostnej spoločnosti, ako aj pre jeho nadväzujúce vzdelávanie v systéme VŠ a ďalšieho vzdelávania.
2 - 	Podporiť zvyšovanie kvality vzdelávania a rozvoj ľudských zdrojov v oblasti výskumu a vývoja s cieľom dosiahnuť neustálu adaptáciu VŠ na aktuálne a perspektívne potreby vedomostnej spoločnosti.
3 - 	Podporiť zvyšovanie kvality ďalšieho vzdelávania s dôrazom na rozvoj kľúčových kompetencií, prehlbovanie a zvyšovanie kvalifikácií zamestnancov
4	- 	Podporiť vzdelávanie zdravotníckych pracovníkov s ohľadom na legislatívne zmeny a reštrukturalizáciu zdravotníctva.
5	- 	Zvýšiť vzdelanostnú úroveň príslušníkov MRK prostredníctvom uľahčenia ich prístupu k formálnemu vzdelávaniu a prostredníctvom ich ďalšieho vzdelávania.
6	- Zvýšiť vzdelanostnú úroveň osôb s osobitými vzdelávacími potrebami prostredníctvom uľahčenia ich prístupu k formálnemu vzdelávaniu a prostredníctvom ich ďalšieho vzdelávania a celoživotného poradenstva.
7	- Uskutočniť obsahovú prestavbu vzdelávania na ZŠ a SŠ a s využitím inovovaných foriem a metód výučby pripraviť absolventa pre aktuálne a perspektívne potreby vedomostnej spoločnosti, ako aj pre jeho nadväzujúce vzdelávanie v systéme VŠ a ďalšieho vzdelávania.
8	- Zvyšovať kvalitu a prispôsobovať obsah vysokoškolského vzdelávania, podporovať výskum a vývoj a rozvíjať efektívny systém CŽV a CŽP v súlade s aktuálnymi a perspektívnymi potrebami vedomostnej spoločnosti.
9	- Zabezpečiť efektívnu implementáciu OPV v rámci Cieľa Regionálna konkurencieschopnosť a zamestnanosť v súlade s nárokmi kladenými 
na riadenie a administratívne štruktúry zodpovedné za realizáciu operačného programu.
10- 	Zabezpečiť efektívnu implementáciu OPV v rámci Cieľa Konvergencia v súlade s nárokmi kladenými na riadenie a administratívne štruktúry zodpovedné za realizáciu operačného programu.
e) 	Prioritné osi
1 - 	Reforma systému vzdelávania a odbornej prípravy
2 -	Ďalšie vzdelávanie ako nástroj rozvoja ľudských zdrojov
3 - 	Podpora vzdelávania osôb s osobitými vzdelávacími potrebami
4 -	Moderné vzdelávanie pre vedomostnú spoločnosť pre BA kraj
5 -	Technická pomoc pre Cieľ Konvergencia
f)	Finančný plán je uvedený v Tabuľke č. 6 Prílohy.

II.	Míľniky v procese vypracovávania OP
a)	Interný manuál procedúr bude ukončený vrátane jeho aktualizácie podľa Systému riadenia ŠF a KF do 21. februára 2008. Následne RO pre OPV zašle aktualizovaný interný manuál na MVRR SR a MF SR.
b)	Programový manuál bol vzatý na vedomie Monitorovacím výborom dňa 14. novembra 2007.
c)	Príručka pre žiadateľa bola dňa 21. decembra 2007 zaslaná na MVRR SR. V súčasnosti RO pre OP V do príručky zapracúva metodické zásady a štandardné postupy definované v Systéme riadenia ŠF a KF na programové obdobie 2007-2013, verzia 2.0. Následne RO pre OPV zašle aktualizovanú príručku na MVRR SR.

III.	Monitorovací výbor pre operačný program Vzdelávanie sa konal 14. 11. 2007.

IV.	Výzvy
Harmonogram výziev je uvedený v Tabuľke č. 7 Prílohy.

G.	Operačný program Životné prostredie (ďalej len „OP ŽP“) - Riadiacim orgánom je Ministerstvo životného prostredia Slovenskej republiky (ďalej len „MŽP SR“)

I.	Údaje o OP
a)	Číselné označenie: CCI2007SK161PO002
b)	OP ŽP bol schválený dňa 8. novembra 2007.
c)	Globálnym cieľom tohto operačného programu je zabezpečiť zlepšenie stavu životného prostredia a racionálneho využívania zdrojov prostredníctvom  dobudovania a skvalitnenia environmentálnej infraštruktúry SR v zmysle predpisov EÚ a SR a posilnenie efektívnosti environmentálnej zložky trvalo udržateľného rozvoja.
d)	Špecifické ciele
1	-	Znižovanie znečistenia vôd a zvýšenie kvality života obyvateľstva SR dobudovaním a skvalitnením infraštruktúry vodného hospodárstva SR v zmysle právnych predpisov EÚ a SR.
2	-	Zabezpečenie komplexnej ochrany územia SR pred povodňami.
3	-	Znižovanie emisií základných a ostatných znečisťujúcich látok, minimalizácia nepriaznivých vplyvov zmeny klímy vrátane podpory obnoviteľných zdrojov energie v súlade s legislatívou EÚ a SR.
4	-	Dobudovanie infraštruktúry odpadového hospodárstva SR v zmysle právnych predpisov EÚ a SR, znižovanie a eliminácia negatívnych vplyvov environmentálnych záťaží a skládok odpadov na zdravie ľudí a ekosystémy.
5	- 	Dobudovanie sústavy chránených území NATURA 2000 a infraštruktúry ochrany prírody SR v zmysle právnych predpisov EÚ a SR.
6	- 	Zabezpečenie efektívneho procesu riadenia a implementácie OPŽP.

e)	Prioritné osi 
1 - Integrovaná ochrana a racionálne využívanie vôd
2 - Ochrana pred povodňami
3 - Ochrana ovzdušia a minimalizácia nepriaznivých vplyvov zmeny klímy 
4 - Odpadové hospodárstvo
5 - Ochrana a regenerácia prírodného prostredia a krajiny
6 - Technická pomoc
f)	Finančný plán je uvedený v Tabuľke č.8 Prílohy.

II.	Míľniky v procese vypracovávania OP
a)	Interný manuál procedúr bol schválený 17. 1. 2008.
b)	Programový manuál bol schválený ministrom životného prostredia dňa 8. 12. 2007 
a následne schválený monitorovacím výborom 19.12.2007.
c)	Príručka žiadateľa bola schválená ministrom životného prostredia dňa 17. 1. 2008.

III.	Monitorovací výbor 
Monitorovací výbor pre OP ŽP sa konal 19. decembra 2007, na ktorom bol schválený Štatút monitorovacieho výboru a Rokovací poriadok, Programový manuál v časti oprávnení prijímatelia, oprávnené skupiny aktivít a finančný plán. 
Pre schválenie výberových kritérií a hodnotiacich kritérií bol využitý článok 6 rokovacieho poriadku, v zmysle ktorého výberové a hodnotiace kritériá boli schválené písomnou procedúrou (per rollam).

IV.	Výzvy
Harmonogram výziev na rok 2008 sa pripravuje v zmysle uznesenia vlády SR č. 45/2008 a bude do 15. februára 2008 zaslaný na MVRR SR.

Vyhlásené výzvy 
Výzva OPŽP-PO1-08-1 Prioritná os 1 - Integrovaná ochrana a racionálne využívanie vôd
Operačný cieľ 1.3 Zabezpečenie primeraného sledovania a hodnotenia stavu povrchových vôd a podzemných vôd 
Výzva OPŽP-PO2-08-1 Prioritná os 2 - Ochrana pred povodňami
Operačný cieľ 2.1 Preventívne opatrenia na ochranu pred povodňami 
Výzva OPŽP-PO3-08-1 (verejný sektor) Prioritná os 3 - Ochrana ovzdušia a minimalizácia nepriaznivých vplyvov zmeny klímy
Operačný cieľ 3.1 Ochrana ovzdušia 
Výzva OPŽP-PO4-08-1    (verejný sektor) Prioritná os 4 - Odpadové hospodárstvo 
Operačný cieľ 4.3 Nakladanie s nebezpečnými odpadmi spôsobom priaznivým 
pre životné prostredie
Operačný cieľ 4.4 Riešenie problematiky environmentálnych záťaží vrátane ich odstraňovania
Operačný cieľ 4.5 Uzatváranie a rekultivácia skládok odpadov
Výzva OPŽP-PO5-08-1   Prioritná os 5 - Ochrana a regenerácia prírodného prostredia a krajiny.
Operačný cieľ 5.1 Zabezpečenie priaznivého stavu biotopov a druhov prostredníctvom vypracovania a  realizácie programov starostlivosti o chránené územia vrátane území NATURA 2000 a programov záchrany pre kriticky ohrozené druhy rastlín, živočíchov a území vrátane realizácie monitoringu druhov a biotopov. 
Operačný cieľ 5. 2 Zlepšenie infraštruktúry ochrany prírody a krajiny prostredníctvom budovania a rozvoja zariadení ochrany prírody a krajiny vrátane zavedenia monitorovacích systémov za účelom plnenia národných a medzinárodných záväzkov. 
Operačný cieľ 5.3 Zlepšenie informovanosti a environmentálneho povedomia verejnosti, vrátane posilnenia spolupráce a komunikácie 
so zainteresovanými skupinami.
Všetky uvedené výzvy boli zverejnené 18. 1. 2008 s uzávierkou 18. 4. 2008.

H.	Operačný program Zdravotníctvo (ďalej len „OP Z“) - Riadiacim orgánom je Ministerstvo zdravotníctva Slovenskej republiky (ďalej len „MZ SR“)

I.	Údaje o OP
a)	Číselné označenie: CCI 2007SK161PO005
b)	OP Z bol schválený dňa 08. 11. 2007
c)	Globálnym cieľom tohto operačného programu je zabezpečiť zlepšenie podmienok ovplyvňujúcich zdravotný stav obyvateľstva v produktívnom, ako 
aj v neproduktívnom veku, prostredníctvom zvyšovania kvality, efektívnosti 
a dostupnosti zdravotnej starostlivosti a podpory zdravia, v rámci zdravotníckej infraštruktúry.
d)	Špecifické ciele
1 - Zabezpečiť výstavbu, rekonštrukciu a modernizáciu zdravotníckej infraštruktúry všeobecných a špecializovaných nemocníc s prednostným zameraním na liečbu ochorení „skupiny 5“ týka sa prioritnej osi 1.
2	-	Zabezpečiť rekonštrukciu a modernizáciu zdravotníckej infraštruktúry ambulantnej zdravotnej starostlivosti s prednostným zameraním na prevenciu a podporu zdravia u ochorení „skupiny 5“, ako aj na zabezpečenie adekvátneho prístrojového vybavenia - týka sa prioritnej osi 2. 
3 - Zabezpečiť implementácie OPZ v súlade s požiadavkami kladenými na riadenie, implementáciu, kontrolu, audit, monitorovanie a vyhodnocovanie operačného programu, na administratívne štruktúry zodpovedné za realizáciu operačného programu, na poskytnutie podpory na prípravu projektov, ako aj na informovanie verejnosti, propagáciu, hodnotenie a výmenu skúseností - týka sa prioritnej osi 3.
e)	Prioritné osi
1 - Modernizácia zdravotníckeho systému nemocníc
2 - Podpora zdravia a predchádzanie zdravotným rizikám
3 - Technická pomoc
f)	Finančný plán je uvedený v Tabuľke č.9 Prílohy

II.	Míľniky v procese vypracovávania OP
a)	Interný manuál procedúr bol schválený 15. 10. 2007
b)	Programový manuál Operačného programu Zdravotníctvo bol schválený vo vybraných častiach Monitorovacím výborom.
c)	Príručka žiadateľa bola v 1. verzii pripravená v zmysle uznesenia vlády SR 
č. 407/2007 zo dňa 2. mája 2007 a odoslaná na CKO. Verzia 2.0 sa v súčasnej dobe upravuje podľa aktualizovaného Systému riadenia ŠF a KF.

III.	Monitorovací výbor sa konal dňa 28. 01. 2008, na ktorom boli schválené Štatút s Rokovacím poriadkom a Hodnotiace kritéria. Ďalej boli schválené vybrané časti Programového manuálu (oprávnené aktivity, oprávnení prijímatelia a finančný plán).

IV.	Výzvy 
Harmonogram výziev na rok 2008 pre OP Z bude vypracovaný a v súlade s uznesením vlády SR č. 45/2008 predložený ministrovi výstavby a regionálneho rozvoja.

I.	Operačný program Výskum a vývoj (ďalej len „OP VaV“) - Riadiacim orgánom je Ministerstvo školstva Slovenskej republiky

I.	Údaje o OP
a)	Číselné označenie: 2007SK16UPO001
b)	OP VaV bol schválený dňa 28. novembra 2007.
c)	Globálnym cieľom tohto operačného programu je zabezpečiť modernizáciu 
a zefektívnenie systému podpory výskumu a vývoja a skvalitnenie infraštruktúry vysokých škôl tak, aby prispievali k zvyšovaniu konkurencieschopnosti ekonomiky, znižovaniu regionálnych disparít, vzniku nových inovatívnych (high-tech) malých 
a stredných podnikov, tvorbe nových pracovných miest a zlepšeniu podmienok vzdelávacieho procesu na vysokých školách.
d)	Prioritné osi
1 - Infraštruktúra výskumu a vývoja
Jej náplňou je modernizácia a skvalitňovanie technickej infraštruktúry výskumu a vývoja v rokoch 2007-2013 s cieľom zvýšenia schopnosti inštitúcií výskumu a vývoja efektívne spolupracovať s  výskumnými inštitúciami v EÚ a v zahraničí, ako aj so subjektmi spoločenskej a hospodárskej praxe prostredníctvom transferu poznatkov a technológií.
2 - Podpora výskumu a vývoja
Jej náplňou je zefektívnenie systému podpory výskumu a vývoja tak, aby prispieval k zvyšovaniu konkurencieschopnosti ekonomiky, znižovaniu regionálnych disparít, vzniku nových inovatívnych (high-tech) malých a stredných podnikov a tvorbe nových pracovných miest.
3 - Infraštruktúra výskumu a vývoja v Bratislavskom kraji 
Jej náplňou je modernizácia a skvalitňovanie technickej infraštruktúry výskumu a vývoja v Bratislavskom kraji rokoch 2007-2013 s cieľom zvýšenia schopnosti inštitúcií výskumu a vývoja efektívne spolupracovať s výskumnými inštitúciami v EU a v zahraničí, ako aj so subjektmi spoločenskej a hospodárskej praxe prostredníctvom transferu poznatkov a technológií.
4 - Podpora výskumu a vývoja v Bratislavskom kraji
Jej náplňou je zefektívnenie systému podpory výskumu a vývoja s cieľom zvyšovania konkurencieschopnosti ekonomiky, znižovania regionálnych disparít, vzniku nových inovatívnych (high-tech) malých a stredných podnikov a tvorbe nových pracovných miest v Bratislavskom kraji.
5 - Infraštruktúra vysokých škôl
Jej náplňou je výšenie kvality vzdelávania na vysokých školách prostredníctvom investícií do hmotnej infraštruktúry pre účely vzdelávacieho procesu.
6 - Technická pomoc pre cieľ Konvergencia
Jej náplňou je zabezpečenie implementácie OP VaV v súlade s požiadavkami kladenými na riadenie, implementáciu, kontrolu, audit, monitorovanie, vyhodnocovanie operačného programu a na administratívne štruktúry zodpovedné za realizáciu operačného programu, poskytnutie podpory na prípravu projektov ako aj na informovanie verejnosti, propagáciu a výmenu skúseností.
7 - Technická pomoc pre cieľ Regionálna konkurencieschopnosť a zamestnanosť
Jej náplňou je zabezpečenie implementácie OP VaV v súlade s požiadavkami kladenými na riadenie, implementáciu, kontrolu, audit, monitorovanie, vyhodnocovanie operačného programu a na administratívne štruktúry zodpovedné za realizáciu operačného programu, poskytnutie podpory na prípravu projektov ako aj na informovanie verejnosti, propagáciu a výmenu skúseností.
e)	Finančný plán je uvedený v Tabuľke č. 10 Prílohy.

II.	Míľniky v procese vypracovávania OP
a)	Interný manuál procedúr bol predložený ministrovi financií SR dňa 15. októbra 2007. V súčasnosti prebieha prepracovanie interného manuálu procedúr podľa Systému riadenia ŠF a KF. 
b)	Programový manuál bol 21. januára Monitorovacím výborom pre Vedomostnú ekonomiku zobratý na vedomie. 
c)	Príručka žiadateľa o NFP bola predložená ministrovi výstavby a regionálneho rozvoja SR 28. januára 2008.

III.	Monitorovací výbor 
OP VaV bol schválený dňa 21. januára 2008, na ktorom boli schválené Hodnotiace a výberové kritériá a zobratý na vedomie Programový manuál.

IV.	Výzvy
Harmonogram výziev je uvedený v tabuľke č. 11 Prílohy. 

J.	Operačný program Konkurencieschopnosť a hospodársky rast (ďalej len „OP KaHR“) - Riadiacim orgánom je Ministerstvo hospodárstva Slovenskej republiky (ďalej len „MH SR“)

I.	Údaje o OP
a)	Číselné označenie: CCI 2007SK161PO006
b)	Dátum schválenia: 28. november 2007
c)	Globálnym cieľom tohto operačného programu je zabezpečenie trvaloudržateľného hospodárskeho rastu a zamestnanosti. 
d)	Špecifické ciele
1 - zvýšenie konkurencieschopnosti podnikov a služieb
2 - zvyšovanie energetickej efektívnosti a zvýšenie využitia obnoviteľných zdrojov energie 
3 - rast konkurencieschopnosti a výkonnosti CR
e)	Prioritné osi
1 - Inovácie a rast konkurencieschopnosti
2 - Energetika
3 - Cestovný ruch
4 - Technická pomoc
f)	Finančný plán je uvedený v Tabuľke č. 12 Prílohy.

II.	Míľniky v procese vypracovávania OP
a)	Interný manuál procedúr bol vypracovaný riadiacim orgánom pre OP KaHR 
a predložený audítorom KPMG Slovensko s.r.o. vo finálnej podobe (verzia 1.3) 
15. októbra 2007. V súčasnosti sa aktualizuje na základe výsledkov z auditu vyššie uvedenej spoločnosti.
b)	Programový manuál bol vypracovaný riadiacim orgánom pre OP KaHR a aktualizovaný v nadväznosti na schémy štátnej pomoci a schémy pomoci 
de minimis, ktoré boli vytvorené v spolupráci s vecne príslušnými útvarmi Ministerstva hospodárstva SR. Programový manuál bol na zasadnutí Monitorovacieho výboru pre Vedomostnú ekonomiku dňa 21. januára 2008 vzatý 
na vedomie s pripomienkami Ministerstva financií SR. 
c)	Príručky žiadateľa o NFP sa v súčasnom období pripravujú. Finálne verzie budú vypracované následne, ako  Ministerstvo financií SR schváli schémy štátnej pomoci ako aj schémy de minimis.

III.	Monitorovací výbor 
OP K a HR bol schválený dňa 21. januára 2008, na ktorý boli predložené Návrh hodnotiacich kritérií pre niektoré opatrenia, resp. podopatrenia OP KaHR a Návrh Programového manuálu OP KaHR. V prípade Návrhu hodnotiacich kritérií bol materiál s pripomienkami Ministerstva financií SR a Európskej komisie schválený. Návrh Programového manuálu OP KaHR bol vzatý na vedomie s pripomienkami Ministerstva financií SR.

IV.	Výzvy
Harmonogram výziev bude predložený ministrovi výstavby a regionálneho rozvoja do 15. februára 2008. 

K.	Operačný program Bratislavský kraj (ďalej len „OP BK“) - Riadiacim orgánom je Ministerstvo výstavby a regionálneho rozvoja Slovenskej republiky (ďalej len „MVRR SR“)

I.	Údaje o OP
a)	Číselné označenie: CCI 2007 SK16 2 PO 001
b)	OP BK bol schválený dňa 3. decembra 2007.
c)	Globálnym cieľom tohto operačného programu je posilnenie konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život.
d)	Špecifické ciele 
1 - Zvýšenie atraktívnosti Bratislavského kraja zlepšením kvality a úrovne sídiel 
a kvality verejnej dopravy pri rešpektovaní trvalo udržateľného rozvoja.
2	-	Podpora konkurencieschopnosti regiónu prostredníctvom podpory inovácií a prístupu k informačno-komunikačným technológiám najmä v oblasti MSP
3 - Zabezpečenie implementácie OPBK v súlade s nárokmi kladenými na riadenie, implementáciu, kontrolu, monitorovanie, hodnotenie operačného programu 
a na administratívne štruktúry zodpovedné za realizáciu operačného program
e)	Prioritné osi
1 - Infraštruktúra
2 - Vedomostná ekonomika
3 - Technická pomoc  
f)	Finančný plán je uvedený v Tabuľke č. 13 Prílohy

II.	Míľniky v procese vypracovávania OP
a)	Interný manuál RO OPBK a Interný manuál procedúr SO/RO pre OPBK boli vypracované v lehote stanovenej v Uznesení vlády SR č. 407/2007. Vzhľadom na to, že dňa 21. januára 2008 bol aktualizovaný Systém riadenia ŠF a KF, budú v lehote do 21. februára 2008 predmetné manuály aktualizované podľa uvedeného dokumentu a následne predložené na vykonanie auditu v rámci 4. fázy systémového auditu.
b)	Programový manuál bol v zmysle uznesenia vlády SR č. 407/2007 dňa 2. januára 2008 predložený ministrovi výstavby a regionálneho rozvoja na podpis. Na základe všeobecného nariadenia ES č. 1083/2006 však vybrané časti programového manuálu podliehajú schváleniu Monitorovacím výborom pre OPBK, ktorý bude 
v súlade s uvedeným nariadením ES zriadený do 3 mesiacov od schválenia operačného programu.  
c)	Príručka žiadateľa o NFP bola dopracovaná v lehote stanovenej v uznesení vlády SR č. 407/2007, t.j. do 3. februára 2008. Návrhy schémy štátnej pomoci 
a schémy pomoci de minimis boli v zmysle uznesenia vlády SR č. 407/2007 zaslané dňa 3. januára 2008 na posúdenie Ministerstvu financií SR. V mesiaci február 2008 prekonzultuje RO OPBK tieto návrhy so zástupcami Ministerstva financií SR 
a následne po ich dopracovaní budú predložené na schválenie EK.

III.	Monitorovací výbor 
Prvé zasadnutie Monitorovacieho výboru pre OPBK sa uskutoční dňa 21. februára 2008.

IV.	Výzvy
Vyhlásenie prvej výzvy pre prioritnú os 1 Infraštruktúra, opatrenie 1.1 Regenerácia sídiel (okrem skupiny aktivít „Integrované stratégie rozvoja mestských oblastí“) a opatrenie 1.2 
je plánované na obdobie marec 2008.
Vyhlásenie výziev na prioritnú os 2 Vedomostná ekonomika, opatrenie 2.1 bude závisieť od schválenia schémy štátnej pomoci Európskou komisiou a schémy pomoci de minimis Ministerstvom financií SR. Vyhlásenie výziev na opatrenie 2.2 bude závisieť od schválenia schémy pomoci de minimis Ministerstvom financií SR a pre verejnú správu od výsledkov štúdií realizovateľnosti a spracovania podkladových materiálov Ministerstvom financií SR. 

L. 	Operačný program cezhraničnej spolupráce SR – ČR

V rámci európskej územnej spolupráce bol dňa 21. decembra 2007 Rozhodnutím Komisie K(2007)6604 prijatý Operačný program cezhraničnej spolupráce SR – ČR číslo CCI2007CB163PO030. 
Globálny cieľ  – Rast kohézie a konvergencie cezhraničného regiónu bude napĺňaný utváraním funkčnej siete spolupracujúcich orgánov s cieľom podporovať udržateľný, integrovaný, ekonomický, environmentálny, sociálny a kultúrny rozvoj cezhraničného regiónu prostredníctvom zlepšenia dostupnosti, rozvoja informatizácie, turizmu, zachovaním a rozvojom kultúrnych tradícií.
Špecifické ciele
1 -	Podpora rozvoja hospodárskych a sociálnych cezhraničných štruktúr zvyšujúcich konkurencieschopnosť a zamestnanosť v regióne.
2 -	Zvyšovanie dostupnosti a kvality cezhraničnej infraštruktúry, ktorá podporuje kohéziu cezhraničného regiónu.
Prioritné osi
1 - Podpora socio-kultúrneho a hospodárskeho rozvoja cezhraničného regiónu a spolupráce
Celková alokácia: 58 917 266 EUR
ERDF alokácia: 50 079 676 EUR
Národné verejné zdroje: 8 837 590 EUR
2 - Rozvoj dostupnosti cezhraničného územia a životného prostredia
Celková alokácia: 43 642 420 EUR
ERDF alokácia: 37 096 057 EUR
Národné verejné zdroje: 6 546 363 EUR
3 - Technická pomoc 
Celková alokácia: 6 546 363 EUR
ERDF alokácia: 5 564 408 EUR
Národné verejné zdroje: 981 954 EUR

II.	Míľniky v procese vytvárania operačného programu 
V súčasnej dobe sa pripravuju interný manuál, programový manuál ako i príručky žiadateľa.

III.	Monitorovací výbor
Zasadnutie Monitorovacieho výboru sa plánuje dňa 28. februára 2008 v Bratislave. 

IV.	Výzvy
Predpokladaný termín spustenia výzvy je v mesiaci marec, prípadne apríl 2008.

M.

Pre úplnosť predkladanej správy uvádzame informáciu o ukončení procesu schvaľovania Programu rozvoja vidieka SR 2007 – 2013 (ďalej len „PRV SR 2007 - 2013“) spolufinancovaný z Európskeho fondu pre rozvoj vidieka a Operačného programu Rybné hospodárstvo SR 2007 – 2013 (ďalej len „OP RH SR 2007 - 2013“) spolufinancovaný z Európskeho fondu pre rybné hospodárstvo.

PRV SR 2007 – 2013 bol schválený dňa 4. 12. 2007 rozhodnutím Komisie 
K (2007) 6164 

Dňa 7. 12. 2007 sa uskutočnilo I. riadne zasadnutie Monitorovacieho výboru pre PRV SR 2007 - 2013, na ktorom boli schválené kritéria výberu projektov týkajúce sa osi 2 programu
Dňa 14. 1. 2008 sa uskutočnilo II. Riadne zasadnutie Monitorovacieho výboru pre PRV SR 2007 - 2013, na ktorom boli konzultované kritéria výberu projektov týkajúce sa osi 1, osi 2 a časti osi 3.

OP RH SR 2007 – 2013 bol schválený dňa 4. 12. 2007 rozhodnutím Komisie 
K (2007) 6153

Konanie I. riadneho zasadnutia Monitorovacieho výboru pre OP RH SR 2007 – 2013 je naplánované v druhej polovici februára 2008.